**IZRAKSTS**

**Valsts akciju sabiedrības "Privatizācijas aģentūra"**

**iepirkuma komisijas sēdes protokols**

|  |  |  |
| --- | --- | --- |
| **2018.gada 18.septembrī** | | **Nr.45** |
| Sēdi vada iepirkuma komisijas priekšsēdētājs: | Ģ.Freibergs | |
| Sēdē piedalās iepirkuma komisijas locekļi: | I.Purmale, S.Balcars | |
| Iepirkuma komisijas sēdi protokolē  iepirkuma komisijas locekle: | I.Purmale | |
|  |  | |

Sēde notiek Rīgā, K.Valdemāra ielā 31.

Sēde ir atklāta.

Sēde sākas plkst. 15.00.

**Iepirkuma komisijas sēdes organizatoriskie jautājumi:**

Iepirkuma komisijas sēdes vadītājs konstatē, ka sēdē piedalās trīs komisijas locekļi, un iepirkuma komisija šajā sēdē ir lemttiesīga.

Iepirkuma komisija nolemj apstiprināt šādu darba kārtību:

[..]

3. Par mazajam iepirkumam “Par valsts dzīvokļu īpašumu/nekustamo īpašumu tirgus (parastās) vērtības noteikšanu” (PA/2018/53) iesniegto piedāvājumu vērtēšanu un iepirkuma rezultāta apstiprināšanu.

Ziņo: D.Ivanova

Par: Ģ.Freibergs, I.Purmale, S.Balcars

Pret: nav

Lēmums pieņemts vienbalsīgi.

[..]

3. Par mazajam iepirkumam “Par valsts dzīvokļu īpašumu/nekustamo īpašumu tirgus (parastās) vērtības noteikšanu” (PA/2018/53) iesniegto piedāvājumu vērtēšanu un iepirkuma rezultāta apstiprināšanu.

Ziņo: D.Ivanova

**NOLĒMA:**

3.1. Pieņemt zināšanai, ka noteiktajā termiņā valsts akciju sabiedrība „Privatizācijas aģentūra” saņēmusi piedāvājumus no sešiem komersantiem – SIA “VCG Ekspertu grupa”, SIA “Balsts Expert”, SIA “Vindeks”, SIA “DZIETI”, SIA “Eiroeksperts” un SIA “Interbaltija”.

3.2. Pieņemt zināšanai, ka pretendents SIA “Balsts Expert” nav iesniedzis Latvijas Īpašumu vērtētāju asociācijas izsniegtā Kompetences sertifikāta nekustamā īpašuma vērtēšanā kopiju un Īpašuma vērtētāja profesionālās kvalifikācijas sertifikāta kopiju. SIA “Balsts Expert” pieteikumā ir norādījis, ka nekustamā īpašuma tirgus (parastās) vērtības noteikšanu veiks sertificēts vērtētājs Arnis Podiņš, sertifikāta Nr.43. Atbilstoši Biedrības „Latvijas Īpašumu Vērtētāju asociācija” mājas lapā ievietotajai informācijai pretendents SIA “Balsts Expert” ir iekļauts Nekustamā īpašuma vērtēšanai sertificēto komersantu sarakstā, un tātad tam ir Latvijas Īpašumu vērtētāju asociācijas izsniegts Kompetences sertifikāts nekustamā īpašuma vērtēšanā (sertifikāts derīgs līdz 2019.gada 5.septembrim). Izsniedzot šādu sertifikātu, asociācija apliecina, ka komersants nodarbina kvalificētus (sertificētus) vērtētājus, tam ir kvalitatīvam darbam nepieciešamās informācijas bāzes, programmatūra, ka komersants vērtēšanu var veikt atbilstoši vērtēšanas standartiem un labākajai vērtēšanas praksei. Biedrības „Latvijas Īpašumu Vērtētāju asociācija” mājas lapā ievietotajā Sertificētu nekustamo īpašumu vērtētāju sarakstā ir iekļauts Pretendenta norādītais nekustamā īpašuma vērtētājs Arnis Podiņš, sertifikāta Nr.43 (sertifikāta derīguma termiņš no 2017.gada 23.februāra līdz 2022.gada 23.februārim), kas apliecina, ka Pretendents ir tiesīgs veikt nekustamā īpašuma vērtēšanu.

3.3. Pieņemt zināšanai, ka pretendents SIA “Interbaltija” nav iesniedzis Latvijas Īpašumu vērtētāju asociācijas izsniegtā Kompetences sertifikāta nekustamā īpašuma vērtēšanā kopiju. Atbilstoši Biedrības „Latvijas Īpašumu Vērtētāju asociācija” mājas lapā ievietotajai informācijai pretendenta SIA “Interbaltija” Latvijas Īpašumu vērtētāju asociācijas izsniegts Kompetences sertifikāts nekustamā īpašuma vērtēšanā bija derīgs līdz 2018.gada 4.septembrim. 2018.gada 12.septembrī pretendentam tika nosūtīts pieprasījums par atjaunotā sertifikāta iesniegšanu. Līdz 2018.gada 14.septembrim pieprasītais dokuments netika iesniegts, līdz ar ko SIA “Interbaltija” kvalifikācija nav atbilstoša nolikumā pretendentiem noteiktajām prasībām.

3.4. Saskaņā ar nolikuma pretendentiem 7.3.3.apakšpunktu izslēgt pretendentu SIA “Interbaltija” no turpmākās dalības iepirkumā.

3.5. Pieņemt zināšanai, ka pretendents SIA “VCG Ekspertu grupa” ir iesniedzis Latvijas Īpašumu vērtētāju asociācijas izsniegtā Kompetences sertifikāta nekustamā īpašuma vērtēšanā kopiju, kas bija derīgs līdz 2018.gada 4.septembrim. 2018.gada 12.septembrī pretendentam tika nosūtīts pieprasījums par atjaunotā sertifikāta iesniegšanu. 2018.gada 14.septembrī tika iesniegts apliecinājums par sertifikāta pagarinājumu uz 5 gadiem, līdz ar ko SIA “VCG Ekspertu grupa” kvalifikācija ir atbilstoša nolikumā pretendentiem noteiktajām prasībām.

3.6. Atzīt mazajam iepirkumam “Par valsts dzīvokļu īpašumu/nekustamo īpašumu tirgus (parastās) vērtības noteikšanu” (PA/2018/53) SIA “VCG Ekspertu grupa”, SIA “Balsts Expert”, SIA “Vindeks”, SIA “DZIETI” un SIA “Eiroeksperts” iesniegtos piedāvājumus, kā arī pretendentus par atbilstošiem iepirkuma noteikumiem.

3.7. Piešķirt tiesības noslēgt mazā iepirkuma “Par valsts dzīvokļu īpašumu/nekustamo īpašumu tirgus (parastās) vērtības noteikšanu” (PA/2018/53) iepirkuma līgumu par valsts dzīvokļu īpašumu/nekustamo īpašumu tirgus (parastās) vērtības noteikšanu SIA “DZIETI”, kas piedāvāja zemāko kopējo līgumcenu par šī pakalpojuma sniegšanu – 1135.00 EUR bez PVN.

3.8. Pieņemt zināšanai, ka SIA “DZIETI”, nodokļu maksātāja reģistrācijas numurs 42403010964, saskaņā ar Valsts ieņēmumu dienesta izziņu uz 2018.gada 11.septembri nav Valsts ieņēmumu dienesta administrēto nodokļu (nodevu) parāda, kas kopsummā pārsniedz 150 EUR, un saskaņā ar 2018.gada 11.septembra izziņu no Lursoft datu bāzes nav pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts.

3.9. Par mazā iepirkuma “Par valsts dzīvokļu īpašumu/nekustamo īpašumu tirgus (parastās) vērtības noteikšanu” (PA/2018/53) uzvarētāju atzīt un iepirkuma līgumu ar kopējo līgumcenu 1135.00 EUR (viens tūkstotis viens simts trīsdesmit pieci euro un 00 centi) bez PVN noslēgt ar SIA “DZIETI”.

Par: Ģ.Freibergs, I.Purmale, S.Balcars

Pret: nav

Lēmums pieņemts vienbalsīgi.

|  |  |  |  |  |  |
| --- | --- | --- | --- | --- | --- |
| Sēde beidzas plkst. 15.40.  Iepirkuma komisijas priekšsēdētājs:  Iepirkuma komisijas locekļi: |  | Ģ.Freibergs  S.Balcars |  |  |  |
| Iepirkuma komisijas locekle,  Iepirkuma komisijas sekretāre: |  | I.Purmale |  |  |  |

IZRAKSTS PAREIZS

VAS “Privatizācijas aģentūra”

Administratīvā departamenta

Iepirkumu un tehniskā nodrošinājuma nodaļas

vadītāja I.Purmale

Rīgā, 2018.gada 2.oktobrī